techiaith/cofnodycynulliad_en-cy huggingface dataset:
English: To continue with the bingo analogy, if you like, I think it's eyes down for Welsh Government when we should be looking upwards. And the point that we are starting from on this journey means that we have to aim higher. You point to improved figures in Wales, but, as I pointed out, it's still not enough to move us up those rankings. We're still down there languishing at the bottom. One of the big themes of the next 20 years of devolution, I have no doubt, will be the environment, and there'll be a major interaction between the environment and your brief of the economy and transport. I'll look at commuting, quickly. Commuting now takes longer than 20 years ago. Despite increasing environmental awareness, car traffic has increased by 12 per cent since 1999, outstripping population growth. Things aren't great moving forwards. The removal of the tolls on the Severn bridge has made traffic worse. I think the M4 black route would inevitably lead to more traffic. But I'm sensing an ambition in the Assembly as a body to take action. Time and time again we hear calls from my benches and from other benches for a real push forward in active travel. This Assembly has given Welsh Government a great piece of legislation to work from. Does the Minister, in that context, accept that, on the interaction between the environment and the economy and transport, there is a clear gap that still exists between the Assembly's desire to act and the Government's ability to?
Welsh: Er mwyn parhau â'r gyfeiriadaeth fingo, os mynnwch, credaf fod Llywodraeth Cymru yn edrych i lawr pan ddylem fod yn edrych i fyny. A golyga'r pwynt rydym yn dechrau ohono ar y daith hon fod yn rhaid inni anelu'n uwch. Rydych yn crybwyll ffigurau gwell yng Nghymru, ond fel y dywedais, nid yw hynny'n ddigon i'n symud i fyny'r rhestr honno. Rydym yn dal i fod yno ar y gwaelod. Nid oes unrhyw amheuaeth gennyf y bydd yr amgylchedd yn un o themâu pwysig 20 mlynedd nesaf datganoli, a bydd cryn dipyn o ryngweithio rhwng yr amgylchedd a'ch briff chi, yr economi a thrafnidiaeth. Rwyf am edrych ar gymudo yn gyflym. Mae cymudo bellach yn cymryd mwy o amser nag 20 mlynedd yn ôl. Er bod mwy o ymwybyddiaeth amgylcheddol, mae traffig ceir wedi cynyddu 12 y cant ers 1999, gan gynyddu'n gyflymach na thwf y boblogaeth. Nid yw pethau'n edrych yn wych ar gyfer y dyfodol. Mae cael gwared ar y tollau ar bont Hafren wedi gwaethygu'r traffig. Credaf y byddai llwybr du'r M4 yn anochel yn arwain at fwy o draffig. Ond rwy'n synhwyro uchelgais yn y Cynulliad fel corff i weithredu. Dro ar ôl tro, clywn alwadau o fy meinciau ac o feinciau eraill am symud ymlaen go iawn ar deithio llesol. Mae'r Cynulliad hwn wedi rhoi deddfwriaeth wych i Lywodraeth Cymru allu gweithio ohoni. A yw'r Gweinidog, yn y cyd-destun hwnnw, yn derbyn, o ran y rhyngweithio rhwng yr amgylchedd a'r economi a thrafnidiaeth, fod bwlch clir yn bodoli o hyd rhwng dyhead y Cynulliad i weithredu a gallu'r Llywodraeth i wneud hynny?
English: Diolch, Llywydd. Minister, I think it is true to say that university students are often portrayed in a negative way, but shouldn't we acknowledge that there are many areas where students from across the academic spectrum show initiative and drive, often outside their particular curriculum? It is therefore gratifying that Welsh students outperformed those in other parts of the UK with regard to setting up their own businesses. So, do you agree we should celebrate the fact that up to 13 per cent of Welsh students leave and set up their own businesses, and that this figure outstrips any other part of the UK?
Welsh: Diolch, Lywydd. Weinidog, credaf ei bod yn wir dweud bod myfyrwyr prifysgol yn aml yn cael eu portreadu mewn ffordd negyddol, ond oni ddylem gydnabod bod llawer o feysydd lle mae myfyrwyr o bob rhan o'r sbectrwm academaidd yn dangos blaengarwch ac egni, yn aml y tu allan i'w cwricwlwm penodol? Mae'n galonogol felly fod myfyrwyr o Gymru wedi perfformio'n well na myfyrwyr mewn rhannau eraill o'r DU o ran sefydlu eu busnesau eu hunain. Felly, a ydych yn cytuno y dylem ddathlu'r ffaith bod hyd at 13 y cant o fyfyrwyr Cymru yn gadael ac yn sefydlu eu busnesau eu hunain, a bod y ffigur hwn yn fwy nag unrhyw ran arall o'r DU?
English: I very much agree and celebrate the fact that Wales has a higher rate of graduate entrepreneurship in business start-ups than anywhere else. It's the highest rate in the UK - no other part of the UK has a higher rate - and that's largely down to the interventions that universities make, of course, and also working in partnership with Government - what we do, through, for example, Big Ideas Wales, which is designed to inspire young people when they're at school to be entrepreneurs and to own their own and operate their own business.
Welsh: Rwy'n cytuno'n llwyr ac yn dathlu'r ffaith bod gan Gymru gyfradd uwch o entrepreneuriaeth graddedigion mewn busnesau newydd nag unrhyw le arall. Dyma'r gyfradd uchaf yn y DU - nid oes gan unrhyw ran arall o'r DU gyfradd uwch - ac mae hynny'n bennaf oherwydd yr ymyriadau y mae prifysgolion yn eu gwneud, wrth gwrs, yn ogystal â gweithio mewn partneriaeth â'r Llywodraeth - yr hyn a wnawn, er enghraifft, drwy Syniadau Mawr Cymru, a gynlluniwyd i ysbrydoli pobl ifanc pan fyddant yn yr ysgol i fod yn entrepreneuriaid ac i fod yn berchen ar eu busnes eu hunain ac i weithredu eu busnes eu hunain.
English: I thank the Minister for that. Some critics point out the fact that as much as 44 per cent of these start-ups end in failure and that would-be entrepreneurs attempt this route because they are unable to find suitable employment. But is it true to say that many businesses fail, which are not started by students, and we should also acknowledge that many things can be learned from failure? There are many reasons for the failure of a business, but probably the most frequent is poor market research and lack of capital. Whilst I acknowledge the Government has set up sources of advice and capital, especially through the Development Bank of Wales and Business Wales, are we doing enough to bring universities and these two institutions together, so that there is a greater knowledge of the help available to these budding entrepreneurs?
Welsh: Diolch i'r Gweinidog am hynny. Mae rhai beirniaid yn tynnu sylw at y ffaith bod cymaint â 44 y cant o'r busnesau newydd hyn yn methu, a bod darpar entrepreneuriaid yn dilyn y llwybr hwn am nad ydynt yn gallu dod o hyd i gyflogaeth addas. Ond a yw'n wir dweud bod llawer o fusnesau yn methu, busnesau nad ydynt yn cael eu cychwyn gan fyfyrwyr, ac y dylem gydnabod hefyd y gellir dysgu llawer o bethau drwy fethu? Mae llawer o resymau dros fethiant busnes, ond mae'n debyg mai'r peth mwyaf cyffredin yw ymchwil gwael i'r farchnad a diffyg cyfalaf. Er fy mod yn cydnabod bod y Llywodraeth wedi sefydlu ffynonellau cyngor a chyfalaf, yn enwedig drwy Fanc Datblygu Cymru a Busnes Cymru, a ydym yn gwneud digon i ddod â phrifysgolion a'r ddau sefydliad hwn at ei gilydd, er mwyn cael mwy o wybodaeth am y cymorth sydd ar gael i'r entrepreneuriaid ifanc hyn?
English: Thank you. Yesterday, it was very appropriate that we were celebrating establishing this Assembly 20 years ago. A number of people in my constituency place the blame on the Assembly for one of the big scandals of the time, namely that Parc Bryn Cegin, near Bangor, continues to be completely empty, with no jobs created. However, it's not the Assembly's fault, but the fault of the Labour Government that has been in power in this place for 20 years. The park now is one of three business hubs in the north Wales growth scheme, and I'm pleased about that, but will your Government give priority to attracting business and work of quality to this park? Millions of pounds were spent on the infrastructure, but there is nothing there in terms of work, jobs or businesses.
Welsh: Diolch. Ddoe, roedd yn briodol iawn ein bod ni'n dathlu sefydlu'r Cynulliad hwn 20 mlynedd yn ôl. Mae llawer o bobl yn fy etholaeth i yn rhoi'r bai ar y Cynulliad am un o sgandalau mawr y cyfnod, sef bod Parc Bryn Cegin ar gyrion Bangor yn parhau i fod yn hollol wag a dim un swydd wedi'i chreu. Ond, wrth gwrs, nid bai y Cynulliad ydy hyn ond bai y Llywodraeth Lafur sydd wedi bod yn dal grym yn y lle yma ers 20 mlynedd. Mae'r parc bellach yn un o dri hwb busnes cynllun twf y gogledd, a dwi'n falch o hynny, ond a wnaiff eich Llywodraeth chi roi blaenoriaeth i ddenu busnes a gwaith o ansawdd i'r parc yma? Fe wariwyd miliynau ar yr isadeiledd, ond does yna ddim oll yno o ran gwaith, busnes na swyddi.
English: In fact, it was 2015 when the Welsh Government appointed Liberty Properties Developments Ltd as developers for Bangor's Parc Bryn Cegin site. Last September, the former First Minister told this Assembly that 'The development land at Parc Bryn Cegin is available for development and is being actively marketed via our commercial property agentson our property data base as well as Gwynedd Council.' Strangely, the identical words you used in responding initially today. So, congratulations to the consistency of your briefers. In January, The Bangor Aye stated, 'It is now understood that Liberty are in discussions with Gwynedd council and the Welsh Government about new plans for the site.' So, I wonder if you could expand upon what those new plans for the site are, and, responding to your comments about the inclusion within the growth vision for north Wales proposition document of the Parc Bryn Cegin strategic site project, what dialogue you're having not just with the north Wales economic ambition board, but with the north Wales business delivery group set up to support it, regarding the achievement of their aspirations to generate 250 indirect jobs, five large businesses and up to £12 million private sector leverage from the exploitation of this opportunity.
Welsh: Mewn gwirionedd, penododd Llywodraeth Cymru Liberty Properties Developments Ltd yn ddatblygwyr ar gyfer safle Parc Bryn Cegin ym Mangor yn 2015. Fis Medi diwethaf, dywedodd y cyn Brif Weinidog wrth y Cynulliad hwn fod 'tir datblygu Parc Bryn Cegin, Bangor yn cael ei farchnata gan ein hasiantaeth eiddo masnachol ein cronfa ddata ar eiddo a Chyngor Gwynedd.' Yn rhyfedd iawn, yr union eiriau a ddefnyddiwyd gennych yn eich ymateb cychwynnol heddiw. Felly, llongyfarchiadau ar gysondeb eich briffwyr. Ym mis Ionawr, honnodd Bangor Aye, Erbyn hyn, deellir bod Liberty mewn trafodaethau gyda Chyngor Gwynedd a Llywodraeth Cymru ynglŷn â chynlluniau newydd ar gyfer y safle. Felly, tybed a allech ymhelaethu ar beth yw'r cynlluniau newydd hynny ar gyfer y safle, a chan ymateb i'ch sylwadau ynghylch cynnwys prosiect safle strategol Parc Bryn Cegin yn nogfen cais bargen dwf gogledd Cymru, pa drafodaethau rydych chi'n eu cael nid yn unig â bwrdd uchelgais economaidd gogledd Cymru, ond gyda grŵp cyflawni busnes gogledd Cymru, a sefydlwyd i'w gefnogi, ynglŷn â gwireddu eu dyheadau i gynhyrchu 250 o swyddi anuniongyrchol, pum busnes mawr a hyd at £12 miliwn o drosoledd sector preifat yn sgil manteisio ar y cyfle hwn.
English: Well, I'd like to say Mark Isherwood makes a very important point towards the end of his question about the role of business groups in informing economic development in north Wales, and I've been at pains to stress to the economic ambition board the crucial role that the private sector has in shaping a truly transformational growth deal and one that is backed up by private sector investment, and one that is able to leverage in more private sector investment as well. And so, whether it be with regard to Parc Bryn Cegin or any other of the sites and premises, or any other of the projects within the north Wales growth deal, I think it's absolutely essential that the economic ambition board, the programme board and my officials engage with the private sector and with the employers who, potentially, will be occupying the site. The Member references a meeting that took place in December 2018 that included councillors of Gwynedd Council and also officers of Gwynedd Council, where Liberty noted that, if permitted, the incorporation of a discount food retailer into its proposal in lieu of some restaurant units would improve the scheme's viability. That was rejected. However, Liberty, as I say, have recently reported that it still has strong interest from one cinema operator and a number of restaurant operators as well, and it's reviewing other leisure sector options to support the viability of the project.
Welsh: Wel, hoffwn ddweud bod Mark Isherwood yn codi pwynt pwysig iawn tuag at ddiwedd ei gwestiwn ynglŷn â rôl grwpiau busnes yn llywio datblygiad economaidd yng ngogledd Cymru, ac rwyf wedi bod yn awyddus iawn i bwysleisio wrth y bwrdd uchelgais economaidd y rôl allweddol sydd gan y sector preifat yn llunio bargen dwf wirioneddol drawsnewidiol, un sydd wedi'i hategu gan fuddsoddiad y sector preifat, ac un sy'n gallu ysgogi mwy o fuddsoddiad gan y sector preifat hefyd. Ac felly, boed hynny o ran Parc Bryn Cegin neu unrhyw un arall o'r safleoedd a'r adeiladau, neu unrhyw un o'r prosiectau eraill ym margen dwf gogledd Cymru, credaf ei bod yn gwbl hanfodol fod y bwrdd uchelgais economaidd, y bwrdd rhaglen a fy swyddogion yn ymgysylltu â'r sector preifat a chyda'r cyflogwyr a fydd, o bosibl, yn meddiannu'r safle. Cyfeiria'r Aelod at gyfarfod a gynhaliwyd ym mis Rhagfyr 2018 a oedd yn cynnwys cynghorwyr Cyngor Gwynedd a swyddogion Cyngor Gwynedd hefyd, lle nododd Liberty y byddai ymgorffori manwerthwr bwyd disgownt yn eu cynnig yn lle rhai unedau bwytai, pe caniateir hynny, yn gwella hyfywedd y cynllun. Gwrthodwyd hynny. Fodd bynnag, mae Liberty, fel y dywedaf, wedi dweud yn ddiweddar fod ganddynt un gweithredwr sinema a nifer o weithredwyr bwytai yn dangos cryn dipyn o ddiddordeb o hyd, ac maent yn adolygu opsiynau eraill yn y sector hamdden i gefnogi hyfywedd y prosiect.
English: The Welsh Government is supporting the development of a skilled workforce, including delivering 100,000 all-age apprenticeships this Assembly term. Our flexible skills programme is supporting businesses across Wales to upskill their workforce. We're working with the regional skills partnerships to ensure that skills provision in each region responds to business demand.
Welsh: Mae Llywodraeth Cymru yn cefnogi'r gwaith o ddatblygu gweithlu medrus, gan gynnwys darparu 100,000 o brentisiaethau pob oed yn ystod tymor y Cynulliad hwn. Mae ein rhaglen sgiliau hyblyg yn cynorthwyo busnesau ledled Cymru i uwchsgilio eu gweithlu. Rydym yn gweithio gyda'r partneriaethau sgiliau rhanbarthol i sicrhau bod y ddarpariaeth sgiliau ym mhob rhanbarth yn ymateb i alw busnes.
English: Thank you for the reply, Minister. The German vocational education training system combines both books and practical training embedded in a real-life work environment - it is called the dual system. In Germany, the Government does not pay employers to take on apprentices, but pays for equipment and the operation of vocational colleges. The companies who provide training contribute through larger shares of financing to dual training, which benefits both large companies and small and medium-sized enterprises. What study has the Minister made of the German system to see what lessons can be learned to improve skills training in Wales that better meets the needs of our Welsh employers?
Welsh: Diolch am eich ateb, Weinidog. Mae system hyfforddiant addysg alwedigaethol yr Almaen yn cyfuno llyfrau a hyfforddiant ymarferol sydd wedi'i ymgorffori mewn amgylchedd gwaith go iawn - fe'i gelwir yn system ddeuol. Yn yr Almaen, nid yw'r Llywodraeth yn talu cyflogwyr i gyflogi prentisiaid, ond mae'n talu am offer a gweithredu colegau galwedigaethol. Mae'r cwmnïau sy'n darparu hyfforddiant yn cyfrannu drwy roi mwy o arian i hyfforddiant deuol, sydd o fudd i gwmnïau mawr a busnesau bach a chanolig. Pa astudiaeth a wnaed gan y Gweinidog o system yr Almaen i weld pa wersi y gellir eu dysgu i wella hyfforddiant sgiliau yng Nghymru er mwyn diwallu anghenion ein cyflogwyr yng Nghymru yn well?
English: Minister, this April the Welsh Government announced a £3 million funding package for Food Skills Cymru, which will run until 2023, and over the first three years, this programme is expected to support 650 businesses. Minister, with the Welsh food and drink sector already generating £6.9 billion to the Welsh economy, isn't the Welsh Government investment a sign of the importance of improving skills and what that can do for the Welsh economy? And how will the Welsh Government continue to prioritise the ability to attract and retain a talented workforce and drive up skills within this industry?
Welsh: Weinidog, fis Ebrill eleni, cyhoeddodd Llywodraeth Cymru becyn cyllido £3 miliwn ar gyfer Sgiliau Bwyd Cymru, a fydd yn weithredol tan 2023, a thros y tair blynedd gyntaf, disgwylir i'r rhaglen hon gefnogi 650 o fusnesau. Weinidog, gyda sector bwyd a diod Cymru eisoes yn cynhyrchu £6.9 biliwn i economi Cymru, onid yw buddsoddiad Llywodraeth Cymru yn arwydd o bwysigrwydd gwella sgiliau a'r hyn y gall hynny ei wneud i economi Cymru? A sut y bydd Llywodraeth Cymru yn parhau i flaenoriaethu'r gallu i ddenu a chadw gweithlu dawnus a gwella sgiliau yn y diwydiant hwn?
English: Well, the Member makes a really important point about the economic value of the food and drink sector. I also think that food and drink have a - . They offer a powerful definition of the culture and character of a nation, and as we seek to promote Wales more distinctively overseas, I would expect the role of food and drink to only improve and increase, and I imagine that the work of both the Minister for rural affairs and the Minister for international relations will carefully consider the role that food and drink has in promoting the Welsh brand. Now, the food and drink sector in Wales has been identified as a sector of regional economic significance by all three of the regional skills partnerships, and they have, as I've already said, a key role in producing regional intelligence that is informed by employers, including employers from the food and drink sector.
Welsh: Wel, mae'r Aelod yn gwneud pwynt pwysig iawn ynglŷn â gwerth economaidd y sector bwyd a diod. Credaf hefyd fod gan fwyd a diod - . Maent yn cynnig diffiniad pwerus o ddiwylliant a chymeriad gwlad, ac wrth inni geisio hyrwyddo Cymru yn fwy penodol dramor, buaswn yn disgwyl i rôl bwyd a diod wella a chynyddu, ac rwy'n dychmygu y bydd gwaith y Gweinidog materion gwledig a'r Gweinidog cysylltiadau rhyngwladol yn ystyried yn ofalus rôl bwyd a diod yn hyrwyddo brand Cymru. Nawr, mae'r sector bwyd a diod yng Nghymru wedi'i nodi fel sector ag arwyddocâd economaidd rhanbarthol gan bob un o'r tair partneriaeth sgiliau ranbarthol, ac fel y dywedais eisoes, mae ganddynt rôl allweddol yn cynhyrchu gwybodaeth ranbarthol a lywir gan gyflogwyr, gan gynnwys cyflogwyr o'r sector bwyd a diod.
English: Thank you. Yes, I visited Blaenau Gwent last week to meet with the council to discuss their priorities for the Valleys taskforce. I'm expecting them to submit proposals for Parc Bryn Bach though the Valleys regional park this week.
Welsh: Diolch. Do, ymwelais â Blaenau Gwent yr wythnos diwethaf i gyfarfod â'r cyngor i drafod eu blaenoriaethau ar gyfer tasglu'r Cymoedd. Rwy'n disgwyl iddynt gyflwyno cynigion ar gyfer Parc Bryn Bach drwy barc rhanbarthol y Cymoedd yr wythnos hon.
English: It's good to hear that the Minister has visited Blaenau Gwent and is pursuing the work that the Valleys taskforce has laid out in its objectives. He will be aware from our conversations that one of the disappointments I had as Minister for this area was that we weren't able to complete the work on a strategic economic plan for the Heads of the Valleys. He will be aware that the Bevan Foundation and others have demonstrated the need for a specifically tailored economic plan for the Heads of the Valleys, stretching from Hirwaun across to Brynmawr, and it is important, because there are particular issues that affect those communities. We also know that the dualling of the A465 is an economic tool to pursue and to create conditions for economic investment in those communities. I would be grateful if the Minister could update us on the work that he's undertaking in creating a plan for jobs and economic development in those communities in the Heads of the Valleys.
Welsh: Mae'n dda clywed bod y Gweinidog wedi ymweld â Blaenau Gwent ac yn mynd i'r afael â'r gwaith y mae tasglu'r Cymoedd wedi'i nodi yn eu hamcanion. Fe fydd yn ymwybodol o'n sgyrsiau mai un o'r siomedigaethau a gefais fel Gweinidog yn y maes hwn oedd na lwyddasom i gwblhau'r gwaith ar gynllun economaidd strategol ar gyfer Blaenau'r Cymoedd. Fe fydd yn gwybod bod Sefydliad Bevan ac eraill wedi dangos bod angen cynllun economaidd wedi'i lunio'n benodol ar gyfer Blaenau'r Cymoedd, yn ymestyn o Hirwaun draw hyd at Fryn-mawr, ac mae'n bwysig, gan fod yna faterion penodol yn effeithio ar y cymunedau hynny. Gwyddom hefyd fod deuoli'r A465 yn arf economaidd i fynd ar drywydd a chreu amodau ar gyfer buddsoddiad economaidd yn y cymunedau hynny. Buaswn yn ddiolchgar pe gallai'r Gweinidog roi'r wybodaeth ddiweddaraf inni am y gwaith y mae'n ei wneud ar greu cynllun ar gyfer swyddi a datblygiad economaidd yn y cymunedau hynny ym Mlaenau'r Cymoedd.
English: Thank you. I can assure my colleague that I'm continuing the work that he began to make sure that we make the most of the Heads of the Valleys road. I discussed this with the leader of the council last week, and I've been grateful to him for the conversations that we've had around it too. the work that he commissioned from the University of South Wales has reported, and it's been a valuable start. We've set up a working group as part of the taskforce to see if we can develop that further, and are now, through a working group, looking at further data to enhance that, and we will be developing a plan. Moreover, we are committed to looking in particular at the northern Valleys to see how we can address the conditions there, and I'm talking to council leaders about their views about not focusing all the money that we have allocated into the hubs, which predominantly sit in the southern part of the Valleys, and instead seeing how we can take a more thematic approach to allow councils themselves to address priority areas, to spread that funding right throughout the Valleys, not just in the hubs. And I'll be updating Members soon, I hope, with progress, once I finish meeting all of the council leaders.
Welsh: Diolch. Gallaf sicrhau fy nghyd-Aelod fy mod yn parhau â'r gwaith a ddechreuwyd ganddo i sicrhau ein bod yn manteisio i'r eithaf ar ffordd Blaenau'r Cymoedd. Trafodais hyn gydag arweinydd y cyngor yr wythnos diwethaf, ac rwy'n ddiolchgar iddo am y sgyrsiau a gawsom ynglŷn â hyn hefyd. Cyflwynwyd adroddiad ar y gwaith a gomisiynodd gan Brifysgol De Cymru, ac mae wedi bod yn ddechrau gwerthfawr. Rydym wedi sefydlu gweithgor fel rhan o'r tasglu i weld a allwn ddatblygu hynny ymhellach, ac yn awr, drwy weithgor, rydym yn edrych ar ddata pellach i wella hynny, a byddwn yn datblygu cynllun. Yn ychwanegol at hynny, rydym wedi ymrwymo i edrych yn benodol ar y Cymoedd gogleddol i weld sut y gallwn fynd i'r afael â'r amodau yno, ac rwy'n siarad ag arweinwyr cynghorau ynglŷn â'u safbwyntiau ar beidio â chanolbwyntio'r holl arian a ddyrannwyd gennym ar y canolfannau, sydd wedi'u lleoli yn rhan ddeheuol y Cymoedd gan mwyaf, ac yn lle hynny, gweld sut y gallwn fynd ati mewn ffordd fwy thematig i ganiatáu i'r cynghorau eu hunain fynd i'r afael ag ardaloedd blaenoriaethol, a lledaenu'r cyllid hwnnw ledled y Cymoedd, nid yn y canolfannau'n unig. Ac rwy'n gobeithio rhoi'r wybodaeth ddiweddaraf i'r Aelodau am y cynnydd cyn bo hir, ar ôl i mi orffen cyfarfod ag arweinwyr yr holl gynghorau.
English: Has the Minister seen the need to make any improvements at the Valleys taskforce since he took over as the Minister?
Welsh: A yw'r Gweinidog wedi gweld angen i wneud unrhyw welliannau i dasglu'r Cymoedd ers iddo ddod yn Weinidog?